ประกาศ ธนาคารแห่งประทศไทย เรื่อง รายการย่อแสดงหนี้สินและสินทรัพย์
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
รายการย่อแสดงหนี้สินและสินทรัพย์
------------

 อาศัยอำนาจตามความในมาตรา
๑๕ แห่งพระราชบัญญัติการธนาคารพาณิชย์
พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒
ธนาคารแห่งประเทศไทยออกประกาศเป็นข้อกำหนดดังต่อไปนี้
 ข้อ
๑
ให้ยกเลิกประกาศธนาคารแห่งประเทศไทยออกตามความในมาตรา ๑๕
แห่งพระราชบัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติ
การธนาคารพาณิชย์ (ฉบับที่ ๒) พ.ศ. ๒๕๒๒ ลงวันที่ ๒๐ มิถุนายน ๒๕๔๓
 ข้อ
๒ ให้ธนาคารพาณิชย์ประกาศรายการย่อแสดงหนี้สินและสินทรัพย์
ณ วัน
ทำงานวันสุดท้ายของทุกเดือนไว้ในที่เปิดเผย ณ
สำนักงานทุกแห่ง ดังนี้
 (๑) ธนาคารพาณิชย์ซึ่งเป็นบริษัทมหาชนจำกัด
ที่จดทะเบียนในประเทศไทย
ให้ทำรายการย่อแสดงหนี้สินและสินทรัพย์ตามมาตรา ๑๕ ตามแบบ
ธ.พ. ๑.๑ ที่แนบท้าย
ประกาศนี้
 (๒)
ธนาคารพาณิชย์ซึ่งเป็นสาขาของธนาคารต่างประเทศ ให้ทำรายการ
ย่อแสดงหนี้สินและสินทรัพย์ตามมาตรา ๑๕ ตามแบบ ธ.พ. ๑.๒
ที่แนบท้ายประกาศนี้
 (๓)
ธนาคารพาณิชย์ซึ่งเป็นสำนักงานวิเทศธนกิจของธนาคารต่างประเทศ
ให้จัดทำรายการย่อแสดงหนี้สินและสินทรัพย์ตามมาตรา ๑๕
ตามแบบ ว.ธ. ๑.๒ ที่แนบท้าย
ประกาศนี้
 ข้อ
๓
ให้ธนาคารพาณิชย์ประกาศรายการย่อแสดงหนี้สินและสิ้นทรัพย์ ณ วัน
ทำงานวันสุดท้ายของเดือนสุดท้ายของไตรมาส คือ เดือนมีนาคม
มิถุนายน กันยายน และ
ธันวาคม ในหนังสือพิมพ์รายวันอย่างน้อย ๑ ฉบับ
ภายในวันที่ยี่สิบเอ็ดของเดือนถัดไป
 ประกาศนี้ให้ใช้บังคับตั้งแต่รายงาน
ณ วันสิ้นเดือนกันยายน ๒๕๔๓
เป็นต้นไป

 ประกาศ
ณ วันที่ ๑๒ กันยายน พ.ศ. ๒๕๔๓
 
หม่อมราชวงศ์จัตุมงคล โสณกุล
  ผู้ว่าการ
  ธนาคารแห่งประเทศไทย

[ดูข้อมูลจากภาพกฎหมาย]

[รก๒๕๔๓/๙๗/๒๒/๒๕ กันยายน ๒๕๔๓]